google/wiki40b huggingface dataset:
Carabus convexus

Utbredelse

Carabus convexus finnes i nesten hele Europa, men er noe sjeldnere helt i sørvest. Den er utbredt østover i Asia. Fantes i Norge tidligere.

Utseende

Carabus convexus er mellom 20-30 mm lang. Slekten Carabus er slekten med de «ekte jordløperne».  Beina er lange løpebein, kroppen er elegant bygd. Dekkvingene mangler lengdestrimler, men har langsgående små rekker av dannet groper og forhøyninger. Antennens tredje og fjerde ledd med en lang børste/børster i spissen, mens leddene ellers er bare (nakne)  og helt uten fine korte hår. (Krever forstørrelse for å se).

Levevis

Carabus convexus er vanligvis nattaktiv og lever som predator på andre dyr. De voksne sees fra våren og helt til utpå høsten. De overvintrer som voksen (imago), nedgravd i et hulrom under en stein eller en rot.
Larvene er mørke og opptil 30 mm lange. De lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Paulus' første brev til Timoteus

Paulus' første brev til Timoteus, også kalt Første Timoteusbrev, er et av brevene som bærer apostelen Paulus’ navn, og er i den kanoniske rekkefølge den femtende boken i Det nye testamente.  I norske bibelhenvisninger forkortes brevet etter bibelselskapets standard «1 Tim». 
Brevet er et av de såkalte pastoralbrevene. De andre brevene i denne gruppen er Paulus' andre brev til Timoteus og Paulus' brev til Titus. Betegnelsen pastoralbrev (av latin pastor «hyrde») kom i bruk på 1700-tallet, og henspiller på at brevene er rettet til individuelle personer med lederansvar i menigheten. Den Timoteus som brevet er adressert til omtales både i Apostlenes gjerninger og andre brev som en følgesvenn av Paulus.
Brevet inneholder formaninger til Timoteus om at han må bevare den overleverte troen ved å bekjempe vranglærere. Videre er det instrukser om hvordan rett gudstjeneste skal holdes, hvordan menigheten skal organiseres og anvisninger om hvordan Timoteus skal utøve sin egen tjeneste som leder.
De fleste bibelforskere mener at pastoralbrevene ikke kan være skrevet av Paulus selv. Fragmenter av Det nye testamente fra Dødehavsrullene (Grotte 7) deriblant Timoteusfragmentene, støtter imidlertid pastoralbrevenes paulinske opprinnelse ved sin tidlige datering.
Sissel

Etymologi

Sissel er en norsk og dansk variant av det svenske kvinnenavnet Sissela, som er en form av Cicilia, en svensk variant av kvinnenavnet Cecilia. Navnet har opprinnelse i det latinske navnet Cæcilia, dannet av cæcus, «blind».
Ellis County (Oklahoma)

Historie

Fylket ble grunnlagt i 1907.
Malaysia Open (badminton)

Malaysia Open er en årlig badmintonturnering som vanligvis blir avholdt i Kuala Lumpur i Malaysia. Turneringen  foregår 1937 siden og har unntaksvis funnet sted også i Johor Bahru, Kota Kinabalu, Kuching, Penang, Selangor og Kuantan. 
Turneringen ikke foregår fra 1942 til 1946 og fra 1969 til 1982. Siden 2007 er det i BWF Super Series, og navnes også Malaysia Super Series.
Bibelskole

Bibelskole er en skole eller et undervisningstilbud som særlig konsentrerer seg om å lese og tolke Bibelen og som utdanner kristen ungdom til frivillig menighetsarbeid og misjonsvirksomhet. 
Bibelskolene tar sikte på modning og åndelig vekst hos elevene gjennom teologiske diskusjoner og studier av bibeltekstene. Varighet og omfang varierer fra enkeltsammenkomster og studiesirkler over noen uker til fulltids dagstudier over ett eller flere år. Skolene drives av ulike kristne trossamfunn og organisasjoner, deriblant flere frikirkelige menigheter. 
Noen bibelskoler er internatskoler og kombinerer kristendom og bibelkunnskap med andre fag som media, musikk, dans, idrett og friluftsliv. Noen bibelskoler utdanner elevene til predikanter, menighetssekretærer, misjonærer og emissærer, det vil si forkynnere som blir sendt ut av frivillige kristne organisasjoner.

Bibelskoler i Norge

Det er en mengde bibelskoler i Norge og andre land. Ansgarskolen i Kristiansand, som omfatter Ansgar Teologiske Høgskole og Ansgar Bibelskole og er den største frikirkelige teologiske skolen i Norge, ble grunnlagt i 1913. Den eies av Misjonskirken Norge. 
Normisjon, som ble dannet i 2001 da Det norske lutherske Indremisjonsselskap, Langesundsfjordens indremisjonsselskap og Den norske Santalmisjon slo seg sammen, eier og driver 15 kristne folkehøyskoler og tre bibelskoler i Norge. Deres bibelskoler ligger i Trondheim (Gå Ut Senteret), i Grimstad (Bibelskolen i Grimstad) og i Stavanger (Acta Bibelskole). Norsk Luthersk Misjonssamband eier de tre bibelskolene  Fjellheim Bibelskole i Tromsø, Bibelskolen Fjellhaug i Oslo, grunnlagt i 1914, og Fjelltun Bibelskole i Stavanger.  Indremisjonsforbundet eier Bildøy Bibelskole på Sotra utenfor Bergen.
Ellers driver Levende Ord, Kristkirken og Kristent fellesskap hver sin skole i Bergen og Oslo Kristne Senter og Filadelfiamenigheten hver sin i Oslo. Det er finnes også to bibelskoler drevet av Syvendedagsadventister, European Bible School i Hokksund og Mattesonskolen på Mysen. Norsk Luthersk Lekmannsmisjon driver Bibelskolen på Fossnes i Stokke i Vestfold. I Trondheim driver Betel Pinsemenighet bit - Bibelskolen i Trondheim
Åsmund Nygård

Åsmund Nygård (født 14. februar 1896 i Vadsø, død 1958) var en norsk boktrykker, redaktør og NKP-politiker.
Fra 1937 var Nygård redaktør for NKPs avis i Vardø, Finnmark Fremtid. Han var også blant de sentrale NKP-erne i fylket som i august 1940 møttes på Jakobsnes i Sør-Varanger og forsøkte å trekke opp retningslinjer for illegalt arbeid og motstandskamp. På møtet deltok blant andre Gotfred Johan Hølvold og Håkon Sneve fra Sør-Varanger samt Sverre Søderstrøm, leder av partilaget i Kiberg.
Kikkehulloptimalisering

Kikkehulloptimalisering (engelsk: Peephole optimization) er innenfor kompilatorteori en form for kodeoptimalisering som utføres på et lite sett med instruksjoner i et segment med generert kode. Dette settet blir i metaforisk forstand kalt et «kikkehull» eller et «vindu» inn i koden. Optimaliseringen består i å gjenkjenne mønstre av instruksjoner som kan erstattes av kortere eller raskere mønstre av instruksjoner.

Fjerning av redundant kode

Her er et eksempel på eliminering av redundante lagringer av verdier.
 a = b + c;
 d = a + e;
kan implementeres som;
 d = b + c + e;
eller overført til assemblerspråk:
MOV b, R0  # Kopier b til registeretADD c, R0  # Tiføy  c til registeret, som nå er b+cMOV R0, a  # Kopier registeret til aMOV a, R0  # Kopier a til regsteretADD e, R0  # tilføy  e til registeret, som nå er a+e [(b+c)+e]MOV R0, d  # Kopier registeret til d
blir erstattet av og optimalisert til
MOV b, R0 # Kopier b til registeretADD c, R0 # Tilføy c to til registeret, som nå er b+c (a)MOV R0, a # Kopier registeret til aADD e, R0 # Tilføy e til registeret, som nå er b+c+e [(a)+e]MOV R0, d # Kopier registeret til d
Thomas Nilsen

BarentsObserver-saken

Thomas Nilsen ble 28. september 2015 avskjediget som redaktør for daværende BarentsObserver av styreleder Stig Olsen i Barentssekretariatet. Begrunnelsen ble oppgitt å være illojalitet mot arbeidsgiver og for å ha skjøttet stillingen sin som redaktør dårlig. Oppsigelsen kom etter lengre tids uenighet mellom redaktør Nilsen, BarentsObserver-redaksjonen og styret for Barentssekretariatet om redaksjonens rolle og status i forhold til Redaktørplakaten og framtidig organisering av tidsskriftet.
Konflikten mellom Nilsen og styret startet for alvor da han i 2014 skrev en svært kritisk kommentar om Vladimir Putins Russland og hvordan dette påvirket Barentssamarbeidet. Russiske myndigheter reagerte sterkt på kommentaren. Dette førte til en intern utredning og debatt i Barentssekretariatet og BarentsObserver om å underlegge tidsskriftet Redaktørplakaten.
Styret og representantskapet i Barentssekretariatet besluttet 29. september 2015 at BarentsObserver bør redigeres og redaksjonelt organiseres i tråd med prinsippene i redaktørplakaten.
Thomas Nilsen varslet søksmål mot Barentssekretariatet og ble bistått av Norsk Journalistlag.
Oppsigelsessaken vakte stor oppmerksomhet i norsk presse og i russiske pressemiljøer. Det medførte at den russiske bloggeren Aleksandr Serebrjanikov, kjent som «Blogger 51», har demonstrert mot oppsigelsen. Utenriksdepartementet i Norge har tidligere uttrykket støtte til at BarentsObserver redigeres etter redaktørplakaten.
Nilsen etablerte den nye The Independent Barents Observer høsten 2015, sammen med journalister fra daværende Barentssekretariatet. Opprinnelige BarentsObserver i Barentssekretariatets regi, er nedlagt.
Arbeit macht frei

«Arbeit macht frei» er en tysk parole som betyr arbeid gjør fri (arbeid skal befri deg eller arbeide befrir). Parolen er blitt kjent internasjonalt fordi den ble plassert ved inngangene til flere av de nazityske konsentrasjonsleirer som ble opprettet før eller under andre verdenskrig.

Særlig bruk i konsentrasjonsleirene

Parolen «Arbeit macht frei» ble plassert ved inngangene til flere av konsentrasjonsleirene som en slags mystisk deklarasjon av at selvoppoffring i form av endeløst arbeide i seg selv innebærer en slags indre åndelig frigjøring.
Selv om det var vanlig praksis i Tyskland å sette opp inskripsjoner av dette slag ved entréer til institusjonelle og andre større eiendommer, ble bruken av akkurat denne parolen ved konsentrasjonsleirene særskilt beordret av SS-Obergruppenführer Theodor Eicke, den første kommandanten ved konsentrasjonsleiren i Dachau og senere inspektør for samtlige konsentrasjonsleirer i Tyskland. 
Parolen kan fortsatt ses på flere steder, blant annet over inngangen til Auschwitz I. Der ble det laget på ordre av nazistene av fagarbeidere blant fangene i juni 1940.
I boken Auschwitz:  a New History, av historikeren Laurence Rees ved BBC, påstås det at parolen her ble plassert på ordre av kommandanten Rudolf Höß, som trodde at hardt arbeid under hans eget fangenskap under Weimarrepublikken hjalp ham gjennom denne opplevelsen. I Auschwitz synes bokstaven "B" i "ARBEIT" å være snudd opp-ned. Visse typesnitt fra 1920-tallet eksperimenterte imidlertid med denne type av bokstaven B.
Ved konsentrasjonsleiren Buchenwald ble det i stedet brukt parolen «Jedem das Seine» («Til hver sitt eget») - en henspilling til det latinske  suum cuique.
Inngangsporten til konsentrasjonsleiren i Dachau, ble stjålet i 2014. Den ble gjenfunnet i Bergen i 2016.
Atikokan kullkraftverk

Atikokan kullkraftverk er et kullkraftverk 8 km nord for byen Atikokan og 190 km vest for Thunder Bay, i distriktet Rainy River i det nordvestre av provinsen Ontario i Canada. Det har en installert produksjonskapasitet på 230 MW fordelt på 1 blokk/turbin, med årsproduksjon på omkring 900 GWh (0,9 TWh). Antall ansatte er 90, og operatør er Ontario Power Generation.
Anlegget ble utbygd i 1980–1985, med overhaling i 2003. Brenselstypen er kull. Det er investert betydelige summer i rensing, men i 2012 skal anlegget etter eksisterende planer stenges som kullkraftverk. Det planlegges drift med biomasse (trepellets) i framtidig drift.
Helltunnelen

Kondens

I likhet med mange andre tunneler i Norge er Helltunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
Politisk økonomi

Politisk økonomi i Norge

Både Universitetet i Bergen og Norges teknisk-naturvitenskapelige universitet har bachelorgrad i «politisk økonomi». I Bergen kvalifiserer denne bachelorgraden for videre studier i enten samfunnsøkonomi eller sammenlignende politikk. Ved Norges teknisk-naturvitenskapelige universitet kvalifiserer bachelorgraden til opptak i enten statsvitenskap, samfunnsøkonomi eller finansiell økonomi. Handelshøyskolen BI er eneste institusjon i Norge som tilbyr en mastergrad i emnet kalt 'Political Economy , men denne linjen er fra 2013 nedlagt og nærmeste institusjon blir dermed i København eller i London.
Nasrider

Nasrider kaltes den siste islamske dynastiet i Spania. Det ble grunnlagt av Muhammed ibn Nasr i 1238 og tilhørte slekten al-Ahmar. Den medlemmer ble derfor kalt alahmarer. I dynastiets blomstringstid oppførtes blant annet det berømte palasset Alhambra i Granada der nasridene hadde sin hovedstad. I 1492 ble den regjerende sultanen, Boabdil, beseiret av det kristne spanske kongeriket under Ferdinand og Isabella.
ESP Guitars

ESP Guitars er en USA-basert, japanskeid gitarprodusent. ESP står for Electric Sound Products. ESP Guitars har idag sitt hovedsete i det nordlige Hollywood i California, USA. De produserer elektriske gitarer og bassgitarer.

Historie

I 1975 startet Hisatake Shibuya en butikk i Tokyo,Japan, som het Electric Sound Products, eller ESP. Den butikken solgte ekstradeler til gitarer. Året etter fikk ESP et omdømme som en selger av høy-kvalitets deler. På denne tiden, startet ESP også å produsere gitarer for det japanske markedet.
ESPs Ekstradeler ble først introdusert på det amerikanske markedet i 1983. ESP begynte å lage instrumenter for lokale artister mellom 1984 og 1985. Blant disse artistene var Page Hamilton av Helmet, Vernon Reid fra Living Colour, Bruce Kulick fra KISS og Ron Wood fra Rolling Stones. På den tiden introduserte ESP også sin 400-serie som selskapet første beregnet på USA.
I 1986 oppdaget George Lynch ESP mens han var på en turné i Tokyo. Lynch gikk inn i en ESP-butikk for å på reparert gitarhalsen sin, og han fant ut at ESP også bygde gitarer etter spesielle ønsker. Som et resultat av dette, ble han kjente gitar Kamikaze. Raskt etter dette introduserte ESP modellene M1 Standard, MI Custom, Horizon Custom og bassgitaren Surveyor bass på markedet.
I 1987 oppdaget Kirk Hammett fra Metallica ESP og han laget hans kjente gitar KH-2 som ble lansert som signaturmodell i 1989. På samme tid lanserte George Lynch sin første signatur-modell. ESP la nå også sitt hovedkvarter i downtown New York, 19th Street. I 1989, ble hovedkvarteret flyttet til 48th Street, som lå nærmere de store musikkbutikkene.
Mellom 1990 og 1992 ble ESP en kjent leverandør av så vel signaturmodeller som av standardprodukter. I 1993 flyttet ESP hovedsetet sitt igjen, denne gangen til Los Angeles. Der åpnet de kontorer i Sunset Blvd. i Hollywood. Tre år senere, ble LTD opprettet for å produsere høykvalitetsprodukter på en mer økonomisk måte. LTDs popularitet økte og ble mye nevnt av mange artister i årene som kom og deres forløp.
I 2002 ble ESP ranket som musikkindustriens raskest voksende selskaper. De introduserte den kjente xtoen line, begynnelsen på Semi-hollow Paramount-serien. I 2005 feiret ESP sin 30-årsdag og utgav James Hetfields Truckster i den lange rekken av signaturmodeller. Året etter viste de stolt frem 22 av sine nye siganturmodeller og standard-modeller på winder NAMM 2006. Standardserien inneholdt flere kjente modeller som ESP LTD EC-500 og ESP LTS B-500. Siganturmodellene inneholdt blant signaturmodellene til Dave Mustaine, George Lynch, Stephen Carpenter, Michael Wilton og Page Hamilton.
Ramakian

Ramakien (thai รามเกียรติ์; også skrevet Ramakien) er Thailands nasjonalepos, og er en adapsjon av det indiske Ramayana-eposet. Ulike utgaver av eposet ble ødelagt da Ayutthaya ble brent ned av burmeserne i 1767. Idag finnes tre forskjellige utgaver, én av disse ble skrevet for (og delvis av) kong Rama I. Rama II adapterte farens verk for fremførelse som khon-dans, og mange fremførelser av tradisjonell thai-dans vil ofte inneholde én eller flere scener fra Ramakian.
Hovedhistorien i Ramakian er identisk med historien i Ramayana, mens mange andre aspekter er satt i en thailandsk kontekst: Klærne, manerene, våpnene og selv naturomgivelsene som historien utspiller seg i, beskrives alle som om de var i Thailand, heller enn i India.
Veggmaleriene på murene som omgir Wat Phra Kaew er dekorert med scener fra Ramakian, nesten som kjempestor tegneserie, i tillegg er flere av statuene på området av figurer fra Ramakian.
Aristobulos I

Judas (Yehudah, hebraisk: יהודה) Aristobulos I (styrte 104–103 f.Kr.), den første herskeren av det hebraiske hasmoneiske dynastiet som kalte seg selv «konge» og den første jødiske herskeren siden det babylonske forvisningen som tok tittelen konge. Han regjerte offisielt som konge og yppersteprest.
Han var den eldste av de fem sønnene til ypperstepresten Johannes Hyrkanos, den tidligere lederen. Den jødisk-romerske historikeren Josefus erklærte at Aristobulos var den første jøde på 481 år som «bar en diadem på sitt hode».
I henhold til jødisk tradisjon er det kun etterkommerne av Judas, eller mer uttrykkelig, kun fra huset David, som var kvalifisert til å være konger av Israel, slik at alle forgjengerne til Aristobulos benytter tittelen «nasi», hvilket kan oversettes som høvding, leder eller statssjef.
Det meste av hva som er kjent om Judas Aristobulos I kommer fra Josefus. Det er spesielt interessant for de interne familietvister ved kongens hoff. I henhold til Johannes Hyrkanos’ testamente skulle styringen av landet etter hans død være hos hans hustru, og Aristobulos skulle i utgangspunktet kun motta posisjonen som yppersteprest. Aristobulos respekterte ikke farens retningslinjer og grep ledelsen og kronen med støtte fra sin yngre bror Antigonos. Sammen fikk de satt deres mor sammen med tre andre brødre i fengsel. Moren døde i fangenskap. Av de tre brødrene er kun navnet til Alexander Jannaios kjent.
Som sin far, var Aristobulos en saddukeer, en jødisk sekt hvor medlemmene kom fra presteskapet og de øverste klassene, og som var mer konservative enn de mer folkelige fariseerne, og samtidig mer innstilt på samarbeid med hellenistiske og romerske verden. Under Aristobulos styre ble navnet på det jødiske samfunnet eller jødenes råd henvist til som «Hever ha-Yehhdim», på gresk «Sanhedrin». Betegnelsen «jødenes samfunn» kan ha vært på hans mynter, men deres tittel, som hans krone, ble sett og henvist til med greske betegnelser.
Da Aristobulos etter et års tid begynte å viste tegn på sykdom, konspirerte hans hustru, dronning Shelomit eller Salome Alexandra, for å få ham ryddet av vegen. Hun skal ha forgiftet kongens sinn med hentydninger om at hans bror ønsket å stjele tronen med makt. Hun fortalte deretter til hans bror Antigonos at kongen ønsket å se ham i hans nye retning mens hun fortalte kongen at bror kom for å drepe ham. Antigonos ble drept før han fikk overta tronene og dager senere døde Aristobulos selv av indre blødninger fra en sykdom. Dronningen løslot de yngre brødrene fra fengselet og lot Alexander Jannaios overta tronen.
Grunnkretser i Etnedal kommune

Grunnkretser i Etnedal kommune er delområder og grunnkretser som seksjonerer Etnedal kommune, Oppland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Kasuarer

Beskrivelse

Kasuarer er kjempestore (normalt 100–170 cm høye, avhengig av art) flygeløse fugler med en strutselignende kropp og lange, svært kraftige ekstremiteter med tre tær på hver fot. På innertåen har fuglene utviklet ei dolkelignende klo, som fuglene bruker som et våpen til å forsvare seg med. Kloa kan bli opp mot 10 cm lang. Artene har en karakteristisk hjelm på hodet, en kam av hornstoff (keratin) som vokser opp fra pannen og fremre del av skallen.

Taksonomi

Casuariidae (kasuarfamilien) og Dromaiidae (emufamilien) er nære slektninger som tidligere ble regnet til ordenen Casuariiformes (kasuarfugler), men i dag regnes disse familiene til ordenen Struthioniformes (strutsefugler), der de sorterer i en egen underorden (Casuarii).

Atferd

Kasuarer eter hovedsakelig nedfallsfrukt, men de regnes som altetere og spiser også både frø, sopp og små virvelløse dyr og virveldyr. Fuglene er hovedsakelig standfugler, som bare gjør korte nomadiske migrasjoner i forbindelse med den sesongmessige tilgangen på mat.
Lite er kjent om atferden til disse fuglene, men de eter trolig solitært eller i små familiegrupper. I hekketiden forsvarer parene store territorier, men ellers i året har kjønnene separate territorier. Hunnene praktiserer polyandri (har seg med flere hanner samtidig). Det er hannene som ruger ut eggene.
Gunnar Greve

Karriere

Greve startet sin karriere i den norske musikkbransjen i midten av 1990-årene. I 1996 etablerte Greve og Petter «Piddi» Zweidorff gruppen Lynx Connection som senere blir til gruppen Verbally Vicious. I 1999 etablerte de hiphop-gruppen Spetakkel sammen med Thomas «TomTom» Haugland, Trond «Trost» Johannessen og Even «DJ Leven» Eriksen Ytre-Arne. Spetakkel var en av gruppene som stod i front for bølgen av norskspråklig rap som bredte seg i Norge på tidlig 2000-tall. I 2002 debuterte de med EP-en Opp av bekkalokket. I 2003 ga de ut musikkalbumet Spetakkel som blir nominert til Alarmprisen 2003. I 2004 fulgte de opp med EP-en Hansedansen og i 2005 ga de ut sitt andre musikkalbum Spetakkel presenterer Slaglinjelaget før de gikk hver til sitt.
Greve begynte så sin karriere som soloartist, og i 2006 var han med på samlealbumet Dans til musikken som ble gitt ut for å hedre Lasse Myrvolds bidrag til norsk musikkhistorie med flere artister. I 2007 ga han ut sin solodebut, I Grevens Tid.
Siden 2007 har Greve representert en rekke norske artister, deriblant Kaveh, Tommy Tee, Lars Vaular, Paperboys og Vinni, i tillegg til svenske Timbuktu. I tillegg har Greve figurert som dommer i fire sesonger av talentprogrammet Idol.
I 2012 etablerte Greve MER, et musikkselskap som tilbyr tjenester innenfor management, booking, promo og labelfunksjoner.
I 2015 signert Greve den da 18 år gamle artisten, DJ-en og produsenten Alan Walker til MER. Walker debuterte med sin singel Faded i desember 2015, hvor Greve var en av låtskriverne. Singelen ble sertifisert gull og platina i totalt 23 land, og entret den amerikanske singellisten Billboard Hot 100.
I dag arbeider Greve aktivt som en A&R, manager og låtskriver for artister, produsenter og låtskrivere som blant annet Alan Walker, Paperboys, Mood Melodies og Jesper Borgen.
Helga Guren

Priser og nominasjoner

I 2013 ble hun nominert til Heddaprisen som beste kvinnelige skuespiller for sin tolkning av Diana i Når enden er god er allting godt og for rollen som Edith i Oh my God.
Hun vant Heddaprisen som beste kvinnelige skuespiller i 2019 for for rollen som protagonist i Dritt//La Merda av Cristian Ceresoli, regi Audny Chris Holsen -  Østfold kulturutvikling og POS Theatre Company.
Beinkjør

Beinkjør er et rock/punk band som ble startet i Lærdal i Sogn og Fjordane i 2000 av Ronny Overtredelse på vokal og Børre Brudd på gitar. Med seg hadde de Motorhåve på trommer og på bass: Inge N. som for øvrig forsvant og Overtredelse tok over bassen i tillegg til vokalen. Bandet spilte inn tre plater på CD-R, delvis på hybel og delvis i et nedlagt pelsslakterhus i perioden 2000 til 2002.
Sommeren 2002 flyttet de til Bergen for å prøve lykken i det harde punkmiljøet og rekrutterte ny trommeslager, Ottar Oppvigler og bassisten Frank Forelegg. 
Kort tid etter skulle bassen bli passert imellom Kåre Kriminell, Værste Duden, Ragg, Stash Bastard, Bowitz, Dennis Dealer, Kåre Kriminell atter en gang og så til Rytmegitaristen i Beinkjør som ble til Bassisten i Beinkjør.
Bandet spilte en rekke konserter rundtom i landet imellom 2002 til 2006. 
Det var ikke før 2007 de kom til å spille på festivalen Støy i Sogndal i januar og på festivalen Fres i Fresvik i august som en tydelig reaksjon på sjakktrekket bandet gjorde med å fri til sognepublikummet på låten Såggning som kom i omløp rundt sommeren 2006.
Etter mye om og men kom plata Rock for rus ut i 2008 med besetningen Overtredelse, Brudd, Oppvigler og Dealer. Blant Såggning og Framtid i Lærdal inneholdt plata tyske gloser, direkte engelske oversettinger, snodige punklåter og en coverlåt av E68, der teksten var skrevet av den daværende politimannen Kristen Olav Grøttebø.
I 2010 gikk bandet i studio med ny leadgitarist og spilte inn en slags temaplate om folket og livet i Lærdal og Indre Sogn.
15. november kom albumet Skot & skrømt.